Monday, January 15, 2018-10:35 AM
पानीपत(अनिल कुमार): पानीपत उरलाना कला गांव में 11 साल की बच्ची से रेप के बाद हत्या मामले में डीएसपी संदीप कुमार ने चौंकाने वाले खुलासे किए हैं। उन्होंने बताया कि दरिंदों ने मासूम की हत्या कर उसके शव के साथ चार घंटे तक दरिंदगी की। पुलिस ने गांव के दो लोगों को गिरफ्तार किया है। जिन्होंने पूछताछ में अपना जुर्म कबूल कर लिया है।
डीएसपी संदीप ने बताया कि पुलिस को गांव के रहने वाले प्रदीप के घर के पास कुछ संदिग्ध चीजें बरामद हुई थी। जिसके आधार पर पुलिस ने प्रदीप को पकड़कर पूछताछ की तो आरोपी ने कबूल किया कि कल शाम उसने अौर उसके दोस्त ने शराब पी रखी थी। इस दौरान पीड़िता कूड़ा फेंककर घर वापस जा रही थी। उन्होंने उसे बहला फुसलाकर अपने घर बुला लिया अौर उससे जबरदस्ती करनी शुरू कर दी।
जब पीड़िता ने विरोध किया तो प्रदीप अौर उसके दोस्त ने बच्ची की हत्या कर दी अौर चार घंटों तक मासूम के शव के साथ रेप किया। जिसके बाद दरिंदों ने बच्ची के शव को वाल्मीकी मंदिर के पीछे झाड़ियों में फेंक दिया। आरोपियों ने शनिवार की शाम 7 बजे बच्ची की हत्या की अौर 11 बजे बलात्कार कर शव को झाड़ियों में फेंका था।